| **Viljamas Pochliobkinasrus. *Вильям Васильевич Похлёбкин*** |
| --- |
| Gimė | 1923 m. rugpjūčio 20 d.Maskvoje |
| Mirė | 2000 m. kovo 31 d. (76 metai)Podolskas (Maskvos sritis) |
| Tautybė | rusas |
| Vaikai | Gudruna, Augustas |
|  |
| Išsilavinimas | istorikasIstorijos mokslų kandidatas |
| Alma mater | Maskvos valstybinis universitetas |
| Žinomas (-a) už | kulinarijos knygas |
|  |
| Žymūs apdovanojimai |
| *Langhe Ceretto* premija |

**Viljamas Pochliobkinas** (rus. *Вильям Васильевич Похлёбкин*; 1923 m. rugpjūčio 20 d. – 2000 m. kovo 31 d.) – tarybinis ir Rusijos istorikas, kulinaras, skandinavistas, tarptautinių santykių ir heraldikos specialistas.

Pochliobkinas labiausiai žinomas kaip kulinarijos tyrinėtojas ir populiarintojas, užsiiminėjo gastronomijos istorija, kulinarine antropologija. Jis rekonstravo Senosios Rusios patiekalą kundiumus (rus. *кундюмы*) ir rusų klasikinėje XVIII a. pabaigos – XX a. pradžios dramaturgijoje minimų valgių ir gėrimų asortimentą. Pochliobkinas pasiūlė paįvairinti kosmonautų maisto davinius ir įvesti jiems juodosios ir žaliosios arbatos mišinį. Pochliobkino monografija „Degtinės istorija" (*История водки*) buvo apdovanota *Langhe Ceretto* premija (*Langhe Ceretto Prize*). Beveik visos Pochliobkino kulinarinės knygos išleistos pakartotiniais leidimais.

Biografija
----------

Pochliobkinas gimė revoliucionieriaus Vasilijaus Michailovo (*Василий Михайлович Михайлов*), kurio pogrindžio pseudonimas buvo *Pochliobkinas* (*Похлёбкин*), šeimoje. Pochliobkino žodžiais, jo prosenelis baudžiauninkas buvo virėjas ir garsėjo savo putromis (rus. *похлебка* 'putra'). Spėjama, iš čia ir kilo pavardė. Pagal vieną versiją Viljamas Pochliobkinas gavo vardą Viljamas Šekspyro garbei. Pagal kitą versiją Pochliobkino vardas pradžioje buvo *Vil-Augustas*: *Vil* – V. Lenino inicialai, o *Augustas* – žinomo vokiečių socialdemokrato Augusto Bebelio vardas. Netrukus šis vardas virto *Viljamu. Šeimoje Viljamą vadino Augustu.*

1941 m. Pochliobkinas, baigęs vidurinę, savanoriu išėjo į frontą. Kariuomeėje ištarnavo beveik visą 1941–1945 m. karą. Pradžioje buvo žvalgas. Mūšiuose prie Maskvos buvo smarkiai kontūzytas, ir daugiau nebegalėjo tarnauto priekinėse linijose. Kadangi mokėjo tris kalbas, tarnavo pulko štabe. Pochliobkinas dažnai budėdavo kareivių virtuvėje, kur stengėsi paįvairinti kareivių davinius. Vėliau Pochliobkinas rašė: „Kareivių karinė parengties formavime ne paskutinę vietą užėmė virėjas – jo gebėjimai, jo talentas. Maistas grynai emociškai stiprino dvasią, padėjo kaldinti pergalę" 1944 m. Pochliobkinas parašė laišką Raudonosios Armijos Vyriausiosios politinės valdybos viršininkui, kuriame rašė: „Kadangi karo baigtis jau nulemta, visus gabius žmones reikėtų pasiųsti studijuoti, kad jie galėtų vėliau atstatyti šalį, ko ir sau linkiu". Politinės valdybos sprendimas Pochliobkinui buvo palankus. Dar tarnaudamas Pochliobkinas baigė neakivaizdinius vokiečių kalbos kursus. Be vokiečių kalbos Pochliobkinas gerai mokėjo serbų-kroatų, italų ir švedų kalbas.

1945 m. sausį Pochliobkinas įstojo į Maskvos valstybinio universiteto tarptautinių santykių fakultetą, vėliau tapusi Maskvos Tarptautinių santykių institutu. Valstybiniuose egzaminuose Pochliobkinas gavo vienintelį per visus 5 mokslo metus ketvertą už marksizmo-leninizmo egzaminą, tad negavo diplomo su pagyrimu.

1952 m. V. Pochliobkinas apgynė disertaciją, tapo istorijos mokslų kandidatu ir ėmė dirbti TSRS Mokslų Akademijos Istorijos institute jaunesniuoju moksliniu bendradarbiu. Mokslinės karjeros pradžioje Pochliobkinas specializavosi Jugoslavijos tematikoje. Mokydamasis Istorijos instituto aspirantūroje parašė didelį darbą apie Kroatijos istoriją. Būdamas aspirantu Pochliobkinas bendradarbiavo su žurnalu „Военная мысль" ('Karinė mintis'). 1955–1961 m. vadovavo savo įkurtam žurnalui „Скандинавский сборник" ('Skandinavijos rinktinė'), kuris buvo leidžiamas Tartu. Georgijaus Arbatovo (*Георгий Аркадьевич Арбатов*) žodžiais Pochliobkinas nesutarė su Istorijos instituto direktoriumi ir Institute egzistavusia darbo atmosfera, tad Instituto mokslinėje taryboje pasisakė prieš tai. Rezultate jam uždraudė gauti literatūrą Valstybinės V. Lenino bibliotekos specialiosiose saugyklose (rus. *спецхран*) ir lankytis valstybiniuose archyvuose. Taip pat jam uždraudė atvirai bendrauti su užsienio valstybių piliečiais.. Kai instituto mokslinė taryba nepriėmė Pochliobkino daktarinės disertacijos temos, Pochliobkinas išėjo iš istorijos instituto.

Pochliobkinas ėmė dirbti kaip privatus asmuo, bendrauti susirašinėdamas. Vėliau Pochliobkinas rašė, kad mėgsta individualią kūrybą ir nemėgsta „suorganizuoto darbo".

Nuorodos
--------

1. ↑  „Похлебкин Вильям Васильевич". Публичная Библиотека. Suarchyvuota iš originalo 2012-06-01. Nuoroda tikrinta 2011-09-12.
2. ↑  Александр Генис. „ХЛЕБ И ЗРЕЛИЩЕ". «Звезда», №1, 2000. Suarchyvuota iš originalo 2012-06-01. Nuoroda tikrinta 2011-09-11.
3. ↑  В. Похлёбкин. „И В КОСМОСЕ ЧАИ ГОНЯЮТ!". «Огонёк». Suarchyvuota iš originalo 2012-06-01. Nuoroda tikrinta 2011-09-11.
4. ↑  „ВКУСНЫЕ РАССКАЗЫ ВИЛЬЯМА ПОХЛЕБКИНА". «Огонёк». Suarchyvuota iš originalo 2012-06-01. Nuoroda tikrinta 2011-09-14.
5. ↑  Зеэв Вольфсон. „Вильям Похлебкин и еврейская кухня". «Алеф». Suarchyvuota iš originalo 2012-06-01. Nuoroda tikrinta 2011-09-11.
6. 1 2 3  Дарья Завьялова. „Вильям Похлебкин". «Циркуль». Suarchyvuota iš originalo 2012-06-01. Nuoroda tikrinta 2011-09-11.
7. 1 2 3 4 5 6 7 8 9  „Смерть кулинара. Вильям Похлёбкин". Телеканал «Россия». Suarchyvuota iš originalo 2012-06-01. Nuoroda tikrinta 2011-09-11.
8. ↑  „Вильям Похлебкин". Calend.ru. Suarchyvuota iš originalo 2012-06-01. Nuoroda tikrinta 2011-09-12.
9. 1 2 3  Рита Болотская (18-24 ноября 2005 г.). „Адвокат русской водки". Еженедельник 2000, № 46 (294). Suarchyvuota iš originalo 2012-06-01. Nuoroda tikrinta 2011-09-17. `{{cite web}}`: Patikrinkite date reikšmes: `|date=` (pagalba)
10. ↑  Елена Мушкина. „Похлёбкин: великий и ужасный". «Родина». Suarchyvuota iš originalo 2012-06-01. Nuoroda tikrinta 2011-09-23.
11. ↑  „Загадки и смерть Вильяма Похлебкина. Часть II". «Экспресс газета». 11 November 2003. Suarchyvuota iš originalo 2012-06-01. Nuoroda tikrinta 2011-09-18.
12. ↑  Беглова Наталья Спартаковна. „Этот странный преподаватель Похлебкин". Библиотека RIN.RU. Suarchyvuota iš originalo 2012-06-01. Nuoroda tikrinta 2011-09-15.
13. ↑  Л. Колодный (2008-09-15). „Драмы и сюжеты". «Московский комсомолец». Suarchyvuota iš originalo 2012-06-01. Nuoroda tikrinta 2011-09-17.
14. ↑  Вильям Похлёбкин. „Обстоятельства создания книг". Readr. Suarchyvuota iš originalo 2012-06-01. Nuoroda tikrinta 2011-09-15.